
Parlamentul României

Camera Deputaţilor
	


	Comisia pentru mediu şi echilibru ecologic

Nr. 4c-8/139/2022
        
	
	Comisia pentru agricultura, silvicultura, industrie alimentară și servicii specifice
4c-5/178/2022


Bucureşti, 22.03.2022
BIROUL PERMANENT  AL

CAMEREI DEPUTAŢILOR

Vă înaintăm, alăturat, raportul comun asupra proiectului de Lege privind aprobarea Ordonanţei Guvernului nr.10/2021 pentru modificarea şi completarea Ordonanţei de urgenţă a Guvernului nr.34/2000 privind produsele agroalimentare ecologice, trimis Comisiei pentru mediu şi echilibru ecologic și Comisiei pentru agricultură, silvicultură, industrie alimentară și servicii specifice pentru examinare pe fond, cu adresa nr. PL.x.465/2021  din 18 octombrie 2021.
În raport cu obiectul și conținutul său, proiectul de lege face parte din categoria legilor ordinare.

PREŞEDINTE,                           


      PREŞEDINTE

George-Cătălin STÂNGĂ                                    Florin-Ionuț BARBU

RAPORT  COMUN

asupra proiectului de Lege privind aprobarea Ordonanţei Guvernului nr.10/2021 pentru modificarea şi completarea Ordonanţei de urgenţă a Guvernului nr.34/2000 privind produsele agroalimentare ecologice


În conformitate cu prevederile art. 95 și art.117 alin.(3) Regulamentul Camerei Deputaților, republicat, cu modificările și completările ulterioare, Comisia pentru mediu și echilibru ecologic și Comisia pentru agricultură, silvicultură, industrie alimentară și servicii specifice au fost sesizate, cu dezbaterea pe fond, a proiectului de Lege privind aprobarea Ordonanţei Guvernului nr.10/2021 pentru modificarea şi completarea Ordonanţei de urgenţă a Guvernului nr.34/2000 privind produsele agroalimentare ecologice, transmis cu adresa nr. PLx. 465/2021 din 18 octombrie 2021 și înregistrat la Comisia pentru mediu și echilibru ecologic cu nr.4c-8/457/2021, respectiv la Comisia pentru agricultură, silvicultură, industrie alimentară și servicii specifice cu nr. 4c-5/726/2021.

Consiliul Legislativ, cu avizul nr.707/30.08.2021, avizează favorabil proiectul de ordonanța de urgență. 

Senatul, în calitate de primă Cameră sesizată, a adoptat proiectul de lege pentru aprobarea ordonanței cu respectarea prevederilor art.76 alin.(2) din Constituția României.

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.34/2000. Proiectul vizează crearea cadrului juridic necesar pentru aplicarea noilor reglementări europene, clarificarea unor termeni, precum şi punerea acestora în acord cu prevederile noilor regulamente europene, potrivit dispoziţiilor art.3 din Regulamentul (UE) 2018/848 al Parlamentului European şi al Consiliului, stabilirea autorităţii competente, respectiv Ministerul Agriculturii şi Dezvoltării Rurale, prin structurile de specialitate şi prin direcţiile pentru agricultură judeţene şi a municipiului Bucureşti, stabilirea atribuţiilor principale ale Ministerului Agriculturii şi Dezvoltării Rurale, care se realizează potrivit Regulamentului (UE) 2018/848 al Parlamentului European şi al Consiliului, delegarea, de către Ministerul Agriculturii şi Dezvoltării Rurale, a anumitor atribuţii oficiale de control şi/sau anumitor atribuţii legate de alte activităţi oficiale şi certificare a organismelor de control denumite in continuare OC, cu condiţia respectării prevederilor Capitolului III din Regulamentul (UE) 2017/625 al Parlamentului European şi al Consiliului şi a condiţiilor prevăzute la art.40 din RegulamentuI (UE) 2018/848 al Parlamentului European şi al Consiliului, stabilirea atribuţiilor delegate organismelor de control în conformitate cu prevederile Regulamentului (UE) 2018/848 al Parlamentului European şi al Consiliului, acordarea posibilităţii operatorilor de a folosi material de reproducere a plantelor care nu sunt obtinuţe din producţie ecologică, pe teritoriul României, numai în baza unei autorizaţii emise către organismele de control aprobate de Ministerul Agriculturii şi Dezvoltării Rurale

La întocmirea prezentului raport comun comisiile au avut în vedere avizul favorabil al Comisie pentru industrii și servici (nr.4c-3/511/2021) și avizul favorabil al Comisie juridice de disciplină și imunități (nr.4c-13/839/2021).

Potrivit prevederilor art.62 şi art.64 din Regulamentul Camerei Deputaţilor, republicat, cu modificările și completările ulterioare, membrii celor două comisii sesizate pe fond au examinat proiectul de lege în ședințe separate,  cu prezență fizică și online.

Comisia pentru agricultură, silvicultură, industrie alimentară și servicii a examinat proiectul de lege în ședința din 22 februarie 2022. La lucrările Comisiei, și-au înregistrat prezența deputații, conform listei de prezență. 

Comisia pentru mediu și echilibru ecologic a examinat proiectul de lege în şedinţa din data de 22 martie 2022. La lucrările Comisiei și-au înregistrat prezența deputații, conform listei de prezență. 
La dezbaterile care au avut loc a participat, în calitate de invitat, în conformitate cu prevederile art.56 din Regulamentul Camerei Deputaţilor, republicat, cu modificările și completările ulterioare, domnul Aurel Simion, secretar de stat în cadrul Ministerului Agriculturii și Dezvoltării Rurale.  

În urma dezbaterilor și a opiniilor exprimate, membrii celor două comisii au hotărât, cu unanimitate de voturi, să propună plenului Camerei Deputaților adoptarea proiectului de Lege privind aprobarea Ordonanţei Guvernului nr.10/2021 pentru modificarea şi completarea Ordonanţei de urgenţă a Guvernului nr.34/2000 privind produsele agroalimentare ecologice, în forma adoptată de Senat.


În raport cu obiectul și conținutul său, proiectul de lege face parte din categoria legilor ordinare. 


Potrivit prevederilor art. 75 alin. (1) din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
 PREŞEDINTE,                           


 
   PREŞEDINTE

George-Cătălin STÂNGĂ
                                                         Florin-Ionuț BARBU
          SECRETAR                                                                              SECRETAR

      Ervin  MOLNAR                                                                    Constantin BÎRCĂ
Consilier parlamentar, Alina Alexandriuc                                                     Șef birou, Anton Păștinaru








   Consilier parlamentar, Mihaela Stan




